
A Investigații Investigatii JUSTIȚIA, IMPRIMERIA PERSONALĂ DE BANI A! 


JUSTIȚIA, IMPRIMERIA 
PERSONALĂ DE BANI A 
MAGISTRAȚILOR DIN ROMÂNIA 


d Ionuţ Stănescu  apr.2,2024 17 minute de lectură 


f X 9 EI comentarii 


Numeroși magistrați români afirmă că între ban și Constituţia propriei ţării, mulți 
dintre colegii lor au ales, în mod consecvent, banul. ILUSTRAȚIE: Roma Gavrilă. 


În ultimii douăzeci de ani, magistraţii români și-au majorat singuri 
veniturile, pronunţând sute de hotărâri judecătorești prin care i-au 
impus statului obligația de a le plăti mai mulţi bani decât fuseseră 
prevăzuţi de lege. 

Frazele pe care le-aţi citit mai sus nu reprezintă o opinie jurnalistică. 


Sunt părerea — reformulată într-un registru jurnalistic — a Curţii 
Constituţionale a României, a unor foști procurori generali, a unui fost 
procuror-șef al DNA, a unor profesori de drept, a unor judecători de 
instanţe obișnuite și, parţial, a Înaltei Curți de Casaţie și Justiţie. 


Atât cât putem privi retrospectiv în contabilitatea Ministerului de 
Justiţie și în cea a Ministerului Public — între ianuarie 2013 şi 
noiembrie 2022, creșterile salariale pe care magistraţii și le-au 
acordat singuri - lor și personalului auxiliar din Justiţie - l-au costat 
pe contribuabilul român 1,13 miliarde de euro. 


Pentru 2023, datele ne lipsesc. 
În 2024, obligaţiile de plată vor depăşi 1,4 miliarde de euro. 


Dacă opinia citată în deschiderea acestui articol este corectă, atunci 
fenomenul creșterilor salariale autoacordate reprezintă: 


— fie unul dintre cele mai costisitoare cazuri de incompetenţă din 
istoria magistraturii române; 


— fie una dintre cele mai mari fraude din istoria magistraturii române. 


Indiferent care dintre firele acestei ramificații corespunde realităţii, el 
conduce la următoarea concluzie: România nu are, la nivel de masă 
critică, o resursă umană aptă, din punct de vedere moral și 
profesional, să exercite cea de-a treia putere în stat. 


Dacă opinia citată în deschiderea acestui articol nu este corectă, 
atunci următoarea regulă trebuie considerată ca fiind definitorie 
pentru statul român: 


— judecătorii nu doar aplică legile create de Parlament și Guvern, ci le 
și pot modifica ori de câte ori consideră că nu sunt corecte. 


Practica majorărilor salariale autoacordate nu se încheie în 2024. 

În momentul de față, instanţele de pe tot cuprinsul ţării sunt inundate 
cu dosare în care judecători și procurori cer să li se plătească tot felul 
de drepturi bănești care nu le-au fost acordate de puterea legislativă. 


Citiţi, în articolul de mai jos, o reconstituire, făcută din câțiva 
pași cronologici, a unui fenomen care se întinde pe mai bine de 
două decenii și care, prin amploarea sa judiciară, a devenit 
inaccesibil înțelegerii celor care suportă cheltuiala imensă pe 
care o generează. 


Direct EI 


Suntem în ziua de 16 aprilie 2008, iar magistratul Cătălin Borcoman — 
în prezent, procuror la Parchetul European din Luxemburg — așteaptă 
o hotărâre judecătorească care i-ar putea majora salariul cu 15 la 
sută. 


În momentul acesta, Borcoman activează la DIICOT. Prin urmare, se 
află deja pe una dintre cele mai ridicate trepte de salarizare la care un 
bugetar poate să aspire. 

Pentru un magistrat cu o vechime în breaslă de 11 ani, venitul acesta 
ar trebui să fie mulţumitor. 


Întotdeauna însă rămâne loc de mai bine. 


Valoarea procentului cu care Borcoman dorește să-i fie indexată 
leafa, 15 la sută, nu a aterizat din neant. 


Reprezintă un „spor de confidențţialitate” pe care mai multe categorii 
de bugetari — nu și magistrații civili — îl primesc în plus la salariu. 


Borcoman s-a plâns instanţei că deși lucrează, la rândul lui, cu 
informaţii clasificate, legea nu îi acordă acest bonus. 


Prin urmare, le-a cerut judecătorilor să constate că legea îl 
discriminează. (Fapt care reprezintă un delict constituțional). 


Și, în pasul imediat următor, să îndrepte această „discriminare”: să 
oblige Ministerul Public să-i adauge procentul de 15 la sută la leafă. 


(NOTA BENE: să i-l adauge atât la leafa curentă, cât și la lefurile din 
ultimii trei ani şi să i-l plătească și pentru această perioadă din urmă). 


Sentința pe care Borcoman o așteaptă în această zi are aerul unei 
pure formalități. Mulţi colegi ai magistratului au deja o astfel de 
hotărâre judecătorească în buzunar. 


Sute de judecători și procurori au depus, la rândul lor, tipul ăsta de 
solicitare în instanţă, iar completele care au soluționat cauzele le-au 
dat dreptate, majorându-le leafa cu 15 la sută. 


Cătălin Borcoman nu are însă noroc. 


Dosarul lui, judecat la Curtea de Apel din Brașov, a nimerit la trei 
magistrate care resping tipul de argumentațţie declarat câștigător la 
numeroase instanţe din țară. 


Numele celor trei merită reținute pentru că, în corpul profesional din 
care fac parte, opinia lor aproape că are valoare de disidenţă. 

Borcoman merită consemnate idee cu idee: 


„Doar Curtea Constituțională are compentenţa să aprecieze că 
un text legal creează o discriminare”. 


„Instanţele pot fi sesizate doar în legătură cu faptul că o lege e 
aplicată discriminatoriu subiecților cărora li se adresează”. 


(In traducere, Curtea de Apel Brașov ar putea judeca un dosar în care 
Borcoman s-ar plânge că nu i se acordă un spor plătit celorlalți 
procurori din cadrul DIICOT. Nu că nu i se plătește un spor acordat 
cuiva dintr-o structură bugetară distinctă). 


„Dacă o lege nu a fost declarată neconstituţională (n.r. - de către 
CCR), instanțele de judecată au obligaţia să respecte conținutul 
ei”. 


„În caz contrar, actul de justiție cade în derizoriu”. 


În ipoteza în care frazele redate mai sus, scrise în limbajul plat al 
justiției, mai au nevoie de o traducere, ea e următoarea: 


Nu legea reclamată de Borcoman este neconstituțională, 
neconstituțional e ceea ce Borcoman îi cere instanţei să facă. 


Să iasă din perimetrul puterii judecătorești și să intre în cel al 
puterii legislative, modificând remuneraţia pe care Parlamentul 
a stabilit-o pentru procurorii DIICOT. 


Un lucru care, la nivel practic, este posibil — hârtia cu antetul unei 
curți judecătorești suportă, ca orice hârtie, orice — dar care, în opinia 
celor trei magistrate, echivalează cu „ducerea justiţiei în derizoriu”. 

Curtea de Apel Brașov, vechiul sediu. FOTO: lonuţ Stănescu. 


Verdictul acesta, ascuns astăzi în arhiva Curţii de Apel din Brașov, 
reprezintă o picătură de apă într-un ocean. 


Forţa lui administrativă e infimă. Tot ce face e să-i respingă pretențiile 
la un plus salarial de 15 la sută unui unic magistrat din cei peste șase 
mii, câţi activează la instanţele și la parchetele României. 


Forța morală a verdictului este însă enormă. 


Opinia conținută în această sentinţă — potrivit căreia judecătorii nu 
pot să dea ceea ce, a priori, legea nu dă — șubrezește, din punct de 
vedere etic, un edificiu enorm de privilegii materiale, pe care 
magistrații și l-au construit singuri, pe spatele contribuabilului român. 


Un edificiu al cărui volum, acum, în aprilie 2008, la o estimare 
moderată, atinge deja ordinul de mărime al zecilor de milioane de 
euro. 


Atunci când cele trei judecătoare de la Brașov scriu rândurile de mai 
sus, au trecut deja patru ani de când dosarele create după acest tipar 
inundă instanţele din întreaga ţară”. 


De patru ani de zile, magistrații își dau în judecată angajatorii, 
cerându-le să le plătească tot felul de „drepturi” financiare care fie au 
fost abrogate din legislaţie, în urma reformării sistemului de 
salarizare, fie nu au existat niciodată. 

Printre cei care fac front comun cu judecătoarele de la Brașov 
împotriva fenomenului acestor procese se numără și Procurorul 
General al României de la această dată, Laura-Codruţa Kovesi. 


Aproape în același timp în care Grigorescu, Pirvulescu și Ștefăniță 
pronunţă sentinţa în dosarul „Borcoman”, Kovesi apără un punct de 
vedere identic cu cel al magistratelor din Brașov. 


În calitatea sa de şefă a Ministerului Public, aceasta cere Înaltei Curți 
de Casaţie și Justiție să pronunţe o decizie prin care să îi oblige pe 
judecătorii de la instanţele din toată ţară să respingă acţiunile 
viitoare, de tipul celei inițiate de Borcoman. 


Argumentul Procurorului General este același cu cel al judecătoarelor 
de la Brașov. 


Doar exprimarea lui este diferită: „reglementarea modalităţii de 
salarizare a diferitelor categorii de personal din instituţiile publice 
constituie opțiunea legiuitorului”. 


= 


Laura-Codruţa Kovesi a fost Procuror General al României între octombrie 
2006 și octombrie 2012. FOTO: Răzvan Chiriță/Mediafax. 

În 2006, a înaintat ICCJ o solicitare asemănătoare, legată de 


rezervat doar colegilor lor implicaţi în soluționarea dosarelor de 
corupție. 


În 2007, a înaintat ÎCCJ o cerere legată de pretenţia acestora de ali 


nervoasă, de 50 la sută. 


ÎCCJ a respins cu fiecare ocazie pledoariile Procurorului General, 
decizând în sens invers: că soluția corectă este ca instanţele să le 
dea magistraţilor sporurile pe care aceștia le ceruseră pe cale 
judiciară. 


(Deciziile ÎCCJ pot fi citite AICI, AICI, AICI și AICI). 


În ciuda acestei cascade de decizii negative, K&vesi a insistat să își 
formuleze acţiunile cu fiecare ocazie în parte. 

—_ mama. 


privinţa iniţiativelor de acest tip. 


Predecesorul ei, llie Botoș, a înaintat ÎCCJ cel puţin o sesizare 
asemănătoare, legată de pretențiile magistraţilor ca statul să 
continue să le plătească o primă de vacanţă care fusese suspendată 
de Guvern. 


Sesizarea lui Botoș a avut același succes ca și acţiunile lui KOvesi. 


„Acordarea pe cale judecătorească a unui drept (...) a cărui 
aplicare este suspendată nu poate fi privită decât ca fiind făcută 
în absenţa oricărui temei legal. 


În atare situație, judecătorul se substituie voinței legiuitorului, 
încălcând principiul separaţiei puterilor în stat, consfințit de 
Constituţie”. 


- fragment din sesizarea depusă de Ilie Botoș la ÎCCJ în 2005 


Practic, acum, în 2008, magistratura română e împărţită în două 
tabere. 


Una, mai puţin numeroasă, care consideră că un judecător nu are 
dreptul să pronunțe hotărâri care au ca echivalent modificarea legilor. 


Alta, dominantă numeric, care consideră că judecătorii au acest 
drept. 


Judecătoarele de la Brașov și procurorul Laura-Codruţa KOvesi fac 
parte din prima tabără. 


Majoritatea judecătorilor de la instanţa supremă, din a doua. 
Se face însă mai 2009, iar Curtea Constituţională a României trebuie 


să soluţioneze o sesizare a președintelui Traian Băsescu, prin carei 
se cere să răspundă la întrebarea care pluteşte în aer: 

pronunţate, „instanţele judecătorești și-au arogat competenţe 
care ţin de sfera puterii legiuitoare”. 


Adică același lucru pe care îl susțin și judecătoarele de la Brașov, și 
Procurorul General Kovesi. 


Deși decizia așteptată din partea CCR nu poate influenţa hotărârile 
deja pronunţate, miza ei este importantă pentru societate, fie și la un 
nivel teoretic. 


CCR hotărăşte că sesizarea Președintelui României este întemeiată. 


Curtea Constituţională afirmă că ÎCCJ și-a însușit, în mod abuziv, 
puterile Parlamentului, în momentul în care a statuat că instanţele pot 
acorda beneficii salariale care nu există în lege. 


Motivarea deciziei CCR e transparentă chiar și pentru neiniţiații 
acestui tip de lectură: 


- „Nici ÎCCJ, nici instanţele judecătorești nu au competenţa de a 
controla constituționalitatea legilor”. 


- „ÎCCJ nu are competenţa să instituie, să modifice sau să 
abroge norme juridice cu putere de lege”. 

Deși dezastruoasă pentru imaginea magistraturii române, există 


Constituţionale. 


Unul dintre aceștia e Dragoș Călin, judecător la Curtea de Apel 
București și vicepreședinte al „Uniunii Naţionale a Judecătorilor din 
România”. 


Călin întâmpină pronunţarea acestei decizii cu următoarele rânduri: 


„Puterea judecătorească trebuie să-și exercite atribuțiile în 
limitele stabilite de Constituţie, fără ingerinţe [în atribuțiile] 
puterii legislative, ale puterii executive ori în competenţa Curții 
Constituţionale. 


Decizia CCR reprezintă încă o lovitură aplicată Înaltei Curți de 
Casaţie și Justiţie, incapabilă în a distinge propria 
necompetență”. 


Dragoș Călin este, desigur, o simplă voce care se ridică împotriva 
practicii dominante de la nivelul propriei bresle, însă vocea lui merită 
ascultată, pentru a percepe severitatea limbajului cu care, în această 
privință, un judecător de carieră își contestă confrații. 


E important de știut că membrii Curţii Constituţionale care pronunţă 
decizia din mai 2009 nu sunt nici pe departe alergici la bunăstarea 
magistraților. 


Un an mai târziu, cu o componenţă foarte puţin modificată, CCR 
decide că pensia specială a magistraţilor — alt privilegiu foarte drag 
acestei bresle — nu poate fi tăiată de Parlament. 


Ceea ce decizia CCR totuși nu spune, dar cetățeanul român e liber să 
înțeleagă cu mintea proprie, e că, în mai 2009, zeci de milioane de 
euro au intrat deja în buzunarele magistraţilor români, urmare a 
faptului că aceștia au încălcat, pe scară industrială, legea 
fundamentală a statului în care își exercită meseria. 

comițând un abuz repetat de putere. 


Acest avertisment este suficient de grav încât să oprească 
societatea în loc. 


El spune că așa cum România are niște guvernanţi demni de o ţară 
bananieră, care își folosesc funcţiile inventând, fără jenă, avantaje 
pentru ei înșiși, ar putea avea și niște magistrați demni de o ţară 
bananieră, care contorsionează, fără jenă, principiile propriei profesii, 
pentru a-şi umple buzunarele. 


Societatea nu se opreşte însă în loc să mediteze la acest semnal de 
alarmă. 


Și nu se opresc în loc nici magistrații. 
Dimpotrivă, aceștia merg mai departe pe aceeași linie. 


Continuă să iniţieze procese peste procese prin care revendică noi și 
noi creșteri salariale. 


Daniel Morar, procuror-șef al DNA în momentul acesta, povestește că 
mediul judiciar — pe care îl califică drept „lacom” și „arogant” —nu a 
trădat nici cea mai mică crispare în urma „votului de blam” venit din 
partea CCR: 


„Decizia Curţii Constituţionale le spunea judecătorilor că nu pot să-şi 
crească salariile cu de la ei putere. Ea a fost însă ignorată (n.r. - de 
către magistrați), la pachet cu Constituţia însăși. În anii următori, 
acţiunile prin care se revendicau drepturi salariale de către corpul 
judiciar au devenit un loc comun și au avut ca rezultat o creștere 
semnificativă a sumelor încasate peste ceea ce stabilea legea”. 

Daniel Morar a fost procuror-șef al DNA între 2005 și 2012 și judecător la 
Curtea Constituţională între 2013 și 2022. FOTO: Bogdan Stamatin/Mediafax. 


Să nu anticipăm însă întreg viitorul, pe mâna lui Daniel Morar, și să ne 
oprim doi ani mai târziu, în 2011. 


În momentul acesta, Colegiul de Conducere al Înaltei Curți de 
Casaţie și Justiție semnalează apariția unui nou val de procese de 
acest tip, prin care magistraţii cer să li se majoreze salariul cu 19 la 
sută***. 


Majorarea în cauză fusese acordată de Guvern unor categorii diferite 
de bugetari, iar magistraţii au considerat că, nefiindu-le acordată și 
lor, au fost, încă o dată, discriminați. 


Procesele de care ia notă Colegiul de Conducere al ÎCCJ se încheie, 
în mod prevalent, cu victoria celor care formulează acţiunile, lucru pe 
care Colegiul îl consideră îndreptăţit. Însă nu îl consideră și suficient. 


Apelând la procedura folosită de Botoș și Kovesi cu câţiva ani mai 
devreme, Colegiul cere completului specializat al ÎCCJ să unifice 
jurisprudenţa instanţelor în sensul acceptării tuturor pretențiilor 
formulate de procurori și judecători. 


Completul ÎCCJ respinge însă cererea formulată de Colegiu și 
statuează că, dimpotrivă, valul acestor noi revendicări este 
lipsit de un fundament legal. 

De altfel, ea este de la bun început un obiect de muzeu. 


Ca și decizia CCR din 2009, decizia ÎCCJ din 2011 nu are aproape 
deloc efecte concrete. 


Atunci când e publicată în Monitorul Oficial, sentinţele prin care 
instanţele le-au acordat magistraţilor majorarea de 19 la sută sunt 
precumpănitoare numeric. 


Ele produc efecte, iar aceste efecte nu mai pot fi întoarse din drum. 


Ministerul de Justiţie și Ministerul Public sunt executate silit, rând pe 
rând, pentru a-și plăti „datoria” de 19 la sută către sute de judecători 
și de procurori. 


Salariile unei părţi importante din magistratura română cresc 
neabătute cu o cincime, în condiţiile în care însăși ÎCCJ spune că 
această creștere e incorectă. 


Şedinţa în cadrul căreia ÎCCJ a stabilit că judecătorii le-au majorat salariile 
propriilor colegi, în mod incorect, cu 19% a fost condusă de Livia Stanciu, 
președinta de atunci a instanţei supreme. FOTO: Octav Ganea / Mediafax. 

Și să aterizăm în 2023. 


Mai exact, în luna martie, ziua a opta. 


De la procesul procurorului Borcoman s-au scurs cincisprezece ani. 
În timpul ăsta, legile s-au schimbat de câteva ori, dar, cum vom vedea 
imediat, revendicările magistraturii române au rămas în același loc. 


Mai mulţi membri ai CSM așteaptă, în această zi, o hotărâre a Curţii 
de Apel Ploiești, prin care să li se acorde un spor de 25 la sută, 
pentru lucrul cu informații clasificate, pe care alte categorii de 
bugetari îl primesc. 


Ca fapt divers, cei care au deschis respectivul litigiu — Lia Savonea, 
Simona Marcu, Codruţ Olaru etc. — se găsesc în vârful piramidei 
salariale a propriei profesii. 


Fiecare dintre ei încasează — cu titlu de indemnizaţie, dar și cu titlul 
unor beneficii colaterale — între 5.400 și 8.400 de euro pe lună. 


Întotdeauna însă rămâne loc de mai bine. 


Mergând pe cărarea procedurală bătătorită în ultimele două decenii, 
membrii CSM se plâng instanţei că sunt discriminați. 


Și îi cer completului care le soluţionează dosarul să pronunţe o 
hotărâre prin care să oblige CSM - pe care tot ei îl conduc (!) - să le 
plătească sporul de 25 la sută. 


Ca și Borcoman cu 15 ani în urmă, și membrii CSM sunt lipsiţi de 
noroc. 


Magistratele la Curtea de Apel Ploiești care le judecă dosarul, Maria 
Gogan și Simona Blejan, le resping cererea. 


Rândurile prin care cele două judecătoare își fundamentează decizia 
sunt accesibile pentru oricine: 


„(...) recunoașterea unor drepturi salariale neprevăzute de 
actele normative ar reprezenta o depășire de către instanţă a 

Adică exact ce i-au spus şi magistratele de la Brașov procurorului 
Borcoman, în 2008; ceea ce a susținut și Kovesi, în repetate rânduri, 
în fața curţii supreme; ceea ce a scris și Curtea Constituţională în 
decizia din mai 2009; ceea ce a spus și judecătorul Dragoș Călin, 
salutând pronunţarea acesteia, ceea ce spune și fostul procuror-șef 
al DNA Daniel Morar şi așa mai departe. 


În anul 2023, așadar, magistraţii au rămas împărţiţi în aceleași două 
tabere. 


Cei care consideră că un judecător nu are dreptul să acorde beneficii 
salariale care nu au fost prevăzute expres de lege. 


Și cei care consideră că un judecător are acest drepi. 


Plătiţi cu 8.400 de euro, respectiv, 5.400 de euro pe lună, procurorul Codruţ 
Olaru și judecătoarea Simona Marcu au invocat Declaraţia Universală a 
Drepturilor Omului pentru a cere încetarea stării de discriminare căreia ar fi fost 
supuși. FOTO: Marian llie/Mediafax 


Faptul că un complet le-a respins lui Savonea, Marcu, Olaru şi 
celorlalți membri ai CSM pretenţia la un spor de 25 la sută nu eo 
garanţie că aceștia au spus adio respectivului spor. 

E suficient ca măcar câteva dintre ele să fie acceptate, pentru ca, 
datorită lor, magistraţilor să li se mai creeze un „temei juridic” pentru 
a se văita de discriminare. 


În momentul acela, ei vor putea spune că statele lor de plată conţin 
inechități flagrante — unii fiind plătiți cu spor, alţii fără spor — și vor 
putea cere Guvernului să înlăture această discriminare, acordându-le 
tuturor bonusul de 25 la sută. 


Acesta nu este un scenariu ipotetic, ci unul deja concretizat. 


Clamând tipul ăsta de discriminare, între cei cu salarii majorate pe 
cale judecătorească și cei cu salarii rămase nemajorate, magistraţii 
au reușit, de exemplu, să uniformizeze, la nivelul întregii bresle, 
majorarea de 19 la sută — cea pe care chiar şi ÎCCJ a catalogat-o, în 
2011, ca fiind incorectă. 


Am ajuns pe ultima treaptă a viitorului anticipat de Morar. 
Suntem în anul 2024. 


Mașinăria acestor procese a îndatorat statul român într-un asemenea 
hal încât obligaţia de plată a acestor arierate e mai mare decât 
factura salarială pentru anul în curs. 


Potrivit Ministerului de Finanţe, datoriile scadente provenite din acest 
tip de procese erau estimate, în februarie, la 1,4 miliarde de euro. 


Din masa acestei sume, 200 de milioane de euro reprezintă doar 
dobânzi. 


Adică bani în continuă înmulţire, cu care cetățenii români sunt datori 


față de corpul judiciar al propriei ţări, pe lângă debitul principal. 


COMENTARIILE CELOR MENȚIONAȚI ÎN ARTICOL, REACȚII LA 
ÎNTREBĂRILE NOASTRE 


Procurorul Cătălin Borcoman a ţinut să precizeze că discursul din 
spațiul public, construit în jurul ideii potrivit căreia „judecătorii și 

2008 i se cuvenea pentru că lucrase, de-a lungul timpului, la dosare 
notorii de spionaj și terorism — printre care „Stamen Stancev- 
Beniamin Don”, fuga din ţară a lui Omar Hayssam etc. — în cursul 
cărora intrase în contact cu date clasificate. 


L-am întrebat pe procuror dacă lucrul cu date confidenţiale nu face 
parte din fișa postului unui magistrat DIICOT și de ce ar trebui 
bonificată suplimentar această particularitate a activităţii lui de zi de 
zi. Borcoman nu ne-a răspuns la această întrebare. 


Am întrebat-o pe Laura-Codruţa KOvesi dacă, în calitate de 
angajată a Ministerului Public, a inițiat vreodată acțiuni în justiţie prin 
care a cerut, la rândul ei, să i se acorde plăţi salarile neprevăzute de 
lege. Kovesi a spus că nu a participat niciodată, din poziția de 
reclamantă, la acest tip de procese. 


(Din punct de vedere tehnic, KOvesi ar fi putut să se dedubleze, în 
această privință. În calitate de Procuror General, să ceară ÎCCJ 
respingerea acestui tip de cereri, iar în calitate de simplă angajată a 
Ministerului Public, să formuleze, pe cont propriu, petiţii de acest fel, 
la o instanţă obișnuită din ţară). 


Referitor la motivarea sa de a cere, în 2020, un spor 25 la sută pentru 
lucrul cu date clasificate, Simona Marcu, actuala directoare a 
Institutului Național al Magistraturii, a ţinut să reamintească faptul 
că, potrivit Constituţiei, „fiecare persoană are dreptul să se adreseze 
Justiţiei, pentru apărarea intereselor sale legitime”. 


Continuând în registrul acesta, al principialităţii juridice, Marcu a 
spus că pierderea sau câștigarea unei astfel de acţiuni în instanţă se 
înscrie în firescul înfăptuirii actului de justiţie, într-un stat democratic. 


Lia Savonea nu a răspuns la întrebările pe care i le-am adresat. 

identificate pe parcursul documentării noastre, poartă data 2004. 


**Citatele atribuite lui Daniel Morar în acest articol provin din cartea lui 
de memorii — „Putea să fie altcumva. O istorie subiectivă a justiției 
după 1990” (Editura „Humanitas”, 2022). Morar a refuzat să ne acorde 
un interviu în care să detalieze afirmațiile din carte. 


“Procentul de 19 la sută cu care magistrații și-au majorat, în mod 
ilegal, salariile presupunea o creştere succesivă de 5 la sută, 2 la sută 
și 11] la sută. Produsul final al acestor indexări era de 18,88 la sută. 
Adică 19 la sută, prin rotunjire. 


Articolul face parte dintr-un proiect finanţat, în principal, de Open 
Society Foundation, Friedrich Naumann Foundation for Freedom - 
Romania, Ambasada Franţei și Institutul Francez din România. 
Informaţiile din articol aparţin exclusiv autorilor și nu reflectă opiniile 
finanţatorilor. 


CITIŢI ȘI: România, oaza de bani a magistraților din Uniunea 
Europeană 

Susține munca noastră! 

Comentează acest articol 


MAI MULTE INVESTIGAȚII 

